НАРОДНО ЧИТАЛИЩЕ "ВИЧО ИВАНОВ 1929 "

С. ПЕТРОВ ДОЛ , ОБЩИНА ПРОВАДИЯ

П Л А Н

ЗА

КУЛТУРНО-ПРОСВЕТНАТА ДЕЙНОСТ ПРЕЗ 2022 г.

1. Култура ;
2. Изкуство ;
3. Етнографска сбирка ;
4. Краезнание ;

**Култура и изкуство**

В плана за културно-просветната дейност ще бъдат включени следните празници и годишнини

Месец Януари

21.01.2022 г. - Бабинден ;

Месец Февруари

14.02.2022 г. - Трифон зарезан ;

19.02.2022 г. - 149 години от обесването на Васил Левски ;

Месец Март

01.03.2022 г. - Ден на самодееца ;

03.03.2022 г. - Освобождението от Турско иго ;

08.03.2022 г. - Празник на жената ;

22.03.2022 г. - Първа пролет;

Месец април

22.04.2022 г. - Великденски празници

Месец май

06.05.2022 г. - Гергьовден ;

24.05.2022 г. - Ден на Българската просвета и култура ;

Месец Юни

01.06.2022 г. - Ден на детето ;

02.06.2022 г. - Ден на Христо Ботев ;

24.06.2022 г. - Еньовден ;

Месец Юли

* Участие във Фолклорни фестивали ;
* Поход до скалните манастири ;

Месец Август

* Участие във Фолклорни фестивали ;

Месец Септември

* Участие в събори ;
* "Сбогом лято "- ( за всички деца );

Месец Октомври

* "Ден на хляба "

Месец Ноември

01.11.2022 г. - Народни Будители ;

21.11.2022 г. - Ден на християнското семейство ;

Месец Декември

23.12.2022 г. - Посрещане на Коледа ;

**Етнографска сбирка**

Етнографската сбирка ще се поддържа и обогатява през 2022 г.

**Краезнание :**

1. Среща-разговор с най-възрастните жители на селото;
2. Възстановяване на достъпа в местността Калугерите до Скалният манастир.

Председател :

/Младен Тодоров/

НАСОКИ

за развитие на дейностите

при НЧ „Вичо Иванов-1929” с. Петров дол

през 2022 година

**ЦЕЛИ**:

* НЧ „Вичо Иванов-1929” да продължи да бъде за жителите на селото обществен и културен център, в който се съхранява и обогатява нашето народно и историческо наследство.
* Да продължи обогатяването на библиотечния фонд с нови интересни заглавия заради читателите на библиотеката. При възможност ЧН да увеличи разрешената сума от бюджета на читалището за закупуване на нови книги.
* Да покажем наличието на културен живот, чрез прибавяне на нови инициативи в културния ни календар, неосъществявани през изминалите години. Да предадем опита и знанията си на младото поколение. Да се запази жив интереса към традициите, чрез поддържане на вече създадените етнографски сбирки, отразяващи бита и поминъка на местните хора, чрез включване на повече хора от селото при описание на дейностите, извършвани с изложените експонати.

Самодейните колективи на НЧ „Вичо Иванов-1929” да продължат работата за съхраняване на характерното за селото в областта на песенното и танцовото изкуство, на словесния фолклор. И през следващата година в центъра на вниманието да бъде културно-масовата дейност,библиотечната и краеведската. Акцентът през тази година ще падне върху етнографските сбирки- пълно описание, тематично подреждане и поддържане. Наличието на Интернет дава връзката със света и възможност лесно и бързо да се обменя информация и интересни идеи в интернет пространството чрез Фейсбук страницата на читалището.

Ще продължи тенденцията да се търсят средства за осъществяване на читалищната дейност и за обновяване на сградния фонд, започнал активно от 2012 г., продължи в през годините чрез участия в европейски проекти и в проекти на Министерството на културата, както и със стабилното участие и безрезервна подкрепа на Община Провадия.

**ОСНОВНА ЗАДАЧА**:

Основна задача на НЧ „В.Иванов-1929” през 2022 г. да стане задържането на сегашните и включване на нови членове в състава на самодейците.

**ДЕЙНОСТИ:**

Приоритетна дейност на НЧ „Вичо Иванов 1929” : Работа, свързана с **етнографските сбирки**: описание на експонатите и употребата им.

**І. БИБЛИОТЕЧНА:**

1. Вече има решение на ЧН да се отделят 600.00 лв. от бюджета на читалището за закупуване на нови книги през годината. Да продължи това добро дело и през 2022 г.и при възможност да се увеличи сумата.

2. Да се поддържа изградения интерес на малките читатели към книжките и четенето с обогатяване на детския отдел с нови, интересни книжки, с награждаване на най-активните сред тях, чрез морални награди по време на Седмицата на детската книга, влизането им в ролята на библиотекар.

3. Чрез изнасяне информация за нови книги, да се насочи интересът на читателите към новостите на книжния пазар.

4. Библиотеката да продължи да бъде място за среща на поколенията, чрез интересни библиотеко-информационни начинания- разговори по повод календарни празници с малки и големи; четене и рецитиране на стихове, драматизиране на приказки с малките читатели; беседи по актуални за деня въпроси, подготовка за участия в общоселски тематични празници и в извън селски изяви.

.

**ІІ. КУЛТУРНО-МАСОВА ДЕЙНОСТ:**

1.Обогатяване на подредения кът на участниците във войните петровдолци с нови портрети и снимки, издирени от техните наследници. Тази дейност да бъде с постоянен характер.

2. Да продължи хронологично представяне на дейността на читалищните самодейци в снимков и текстов материал за годината във фоайето на читалището, както и отразяването им във Фейсбук страницата на читалището.

3. Да продължи започнатото през 2014 г. отбелязване с различни форми на бележити дати с историческо значение за страната ни.

4. Да продължи организирането и провеждането на общоселски тържества по годишния календар, като се търси начин за съвместна работа с ПК „Златна есен”.

5. Да се покаже работата на колективите с участия във традиционните фолклорни фестивали и събори.

6.Да се създаде детски кът /стая/ за децата от селото ,където да се провеждат различни занимания с цел обогатяване на тяхната култура и знания.

**ІІІ. ЕТНОГРАФСКИ СБИРКИ / малки обществени колекции/:**

1. През 2022 г. да се обогатяват сбирките с нови експонати.

**ІV. ПРИЛОЖНИ ДЕЙНОСТИ:**

1. Зимните и пролетните празници станаха добър повод да извадим от скринове и ракли дрехи, карета, плетива, черги, гоблени, които винаги са чудесен декор за нашите изяви по време на тези чествания. Да продължи този начин на празнуване с цел младите хора, гости на празника , да се насладят и запалят по тези типични женски дейности: плетене, шиене, везба, тъкане…

**V. КРАЕЗНАНИЕ**

1. Да продължи работата с децата от селото под различни форми /излети,екскурзии,участия в мероприятия и т. н./ ,да създадем връзка между старото и новото поколение,да покажем и предадем традициите характерни за селото.

2.Да продължи работата с възрастни за издирване на снимков материал, свързан с участниците петровдолци във войните с цел обогатяване на сформирания кът на Бойната слава във фоайето на читалището.

3. Да продължи традиционното организиране на екскурзии из страната , които както досега са с подбрани места с историческо и интересно географско значение и екскурзията да се превърне в своеобразен урок по родолюбие, в който да участват и млади, и стари.

**VІ. МАТЕРИАЛНО-ТЕХНИЧЕСКА БАЗА**

Във връзка с поддържането на МТБ на читалището да се извърши през 2022 г. **приоритетно**:

1. Очакванията ни се свеждат до Закупуване на Лаптоп и Климатик за библиотеката. С радост бихме предприели тази поредна стъпка при условие, че община Провадия ни подпомогне с 2500.00 лв. за 2022 г., а ние ще съфинансираме този проект от бюджета на читалището при надхвърляне на тази сума.

Оставаме с благодарност за стабилната подкрепа през годините и с надежда да продължим заедно да се грижим за съхраняването на тази обществена сграда.

Председател :

/Младен Тодоров/